《买宅》
清代·郑孝胥

三年况瘁人，得此一区宅。何如舍桑下，三宿情难释。

自比柳下惠，援止非有择。北窗容膝地，敷坐亲书册。

休日须作字，支板劣五尺。意中苦未展，纸素亦颇积。

稍欣廊下步，群鸽久就食。无机自无怖，飞集绕我侧。

初夏柳始芽，默计好将息。婆娑廿株树，暂辍磨人墨。

旧京数寄书，花事如过客。南归兴不浅，来日谁能测？

作者简介：郑孝胥，（1860年5月2日——1938年）字苏龛（苏堪），一字太夷,号海藏，尝取东坡‘万人如海一身藏’诗意，颜所居曰‘海藏楼’，世称‘郑海藏’。中国福建省闽侯县人。工诗，擅书法，为诗坛“同光体”宣导者之一。著有《海藏楼诗集》。